
1 straipsnis. 2 straipsnio 13 dalies pakeitimas 
Pakeisti 2 straipsnio 13 dalį ir ją išdėstyti taip: 
„13. Valstybinio socialinio draudimo įmokos dalies kaupimas (toliau – pensijų kaupimas) – valstybės nustatytų priemonių sistema, suteikianti teisę Lietuvos Respublikos gyventojams, draudžiamiems valstybiniu socialiniu draudimu, kaupti pensijų kaupimo bendrovėje Lietuvos Respublikos valstybinio socialinio draudimo fondo biudžeto rodiklių patvirtinimo įstatymu nustatytą valstybinio socialinio pensijų draudimo įmokos dalį, ją investuojant ar reinvestuojant į diversifikuotą investicijų portfelį, ir įstatymų nustatytomis sąlygomis gauti pensijų išmokas.“

2 straipsnis. 4 straipsnio 1 dalies pakeitimas ir straipsnio papildymas 3 ir 4 dalimis
1. Pakeisti 4 straipsnio 1 dalį ir ją išdėstyti  taip: 
„1. Pensijų įmokos dydis 2004 metais yra 2,5 procento, 2005 metais – 3,5 procento, 2006 metais – 4,5 procento, 2007 ir 2008 metais – 5,5 procento, 2009 ir 2010 metais – 3 procentai, nuo 2011 metų – 5,5 procento dalyvių pajamų, nuo kurių skaičiuojamos valstybinio socialinio draudimo įmokos, išskyrus šio straipsnio 3 ir 4 dalyse numatytus atvejus.“
2. Papildyti 4 straipsnį 3 dalimi:
„3. Nuo sportininkų pajamų, gautų iš sporto veiklos, atlikėjų pajamų, gautų iš atlikėjo veiklos, autorinių atlyginimų bei ūkininkų ir jų partnerių (tuo atveju, kai ūkininkas yra įregistruotas pridėtinės vertės mokesčio mokėtoju) gautų pajamų, nuo kurių 2009 ir 2010 metais Lietuvos Respublikos valstybinio socialinio draudimo įstatymo nustatyta tvarka buvo priskaičiuotos sumažintos privalomojo valstybinio socialinio draudimo įmokos, pensijų įmokos dydis 2009 metais yra 1 procentas, 2010 metais – 2 procentai.“
3. Papildyti 4 straipsnį 4 dalimi: 
„4. Pensijų įmokos už asmenis, draudžiamus valstybės biudžeto lėšomis, neskaičiuojamos.“

3 straipsnis. Įstatymo įsigaliojimas 
1. Šis įstatymas, išskyrus 1 straipsnį, įsigalioja 2009 m. sausio 1 d. 
2. Šio įstatymo 1 straipsnis įsigalioja 2011 m. sausio 1 d. 


Skelbiu šį Lietuvos Respublikos Seimo priimtą įstatymą.

